आम आदमी तक पहुंचे सरकार की योजनाओं का लाभ - Amar Ujala Hindi News Live
Home › Uttar Pradesh › Baghpat › आम आदमी तक पहुंचे सरकार की योजनाओं का लाभ
{"_id":"5d07e8798ebc3e06e10a4eff","slug":"156079934015-baghpat-news145","type":"story","status":"publish","title_hn":"\u0906\u092e \u0906\u0926\u092e\u0940 \u0924\u0915 \u092a\u0939\u0941\u0902\u091a\u0947 \u0938\u0930\u0915\u093e\u0930 \u0915\u0940 \u092f\u094b\u091c\u0928\u093e\u0913\u0902 \u0915\u093e \u0932\u093e\u092d","category":{"title":"City & states","title_hn":"\u0936\u0939\u0930 \u0914\u0930 \u0930\u093e\u091c\u094d\u092f","slug":"city-and-states"}}
मेरठ ब्यूरो Updated Tue, 18 Jun 2019 12:52 AM IST
बागपत। उत्तर प्रदेश सिंचाई एवं जल संसाधन प्रमुख सचिव और जिले के प्रभारी अधिकारी टी. वेंकटेश ने जिले में विकास योजना की समीक्षा की। स्वास्थ्य सेवाओं से लेकर विकास परियोजनाओं का निरीक्षण किया। उन्होंने कहा कि आम आदमी तक योजनाओं का लाभ पहुंचना चाहिए। लापरवाह अधिकारियों के खिलाफ सख्त कार्रवाई होगी।
सोमवार को जिले के प्रभारी अधिकारी टी वेंकटेश ने जिला अस्पताल से निरीक्षण की शुरूआत की। उन्होंने ओपीडी, पैथोलॉजी लैब, जनरल वार्ड, एनआरसी केंद्र का निरीक्षण किया। मरीजों से भी स्वास्थ्य सेवाओं की जानकारी ली। कई मरीजों ने समस्याएं गिनाई। उन्होंने सीएमओ और सीएमएस को सुधार के निर्देश दिए। इसके बाद महिला अस्पताल का निरीक्षण किया। जल्द ही अस्पताल के पूरी क्षमता से संचालन करने के निर्देश दिए।
प्रभारी अधिकारी ने बागपत तहसील का निरीक्षण किया। रिकॉर्ड रूम देखकर किसान सम्मान निधि योजना से संबंधित चयनित किसानों के अभिलेखों का देखा। खट्टा प्रहलादपुर गांव का बस्ता देखा। यहां आधार कार्ड का खाता धारक के नाम का मिलान किया जो सही पाया। एसडीएम और तहसीलदार को निर्देश दिए जो पुराने लंबित केस हैं, उन पर ध्यान दिया जाए। तहसील दिवस में आ रही शिकायतों का गुणवत्तापूर्ण समय से समाधान करें। एसडीएम और तहसीलदार अपनी कोर्ट में समय से बैठे और शासन द्वारा जो समय दिया है उसका अनुपालन करें। कार्यालय में जो कर्मचारी समय से नहीं आ रहे हैं, उसके खिलाफ कार्रवाई करें।
प्रभारी अधिकारी खट्टा प्रह्लादपुर गांव पहुंचे। यहां बन रहे अस्थाई गोवंश आश्रय स्थल का निरीक्षण किया। समुचित व्यवस्था के निर्देश दिए। इसके अलावा 1.20 करोड़ से बन रहे वृहद गो संरक्षण केंद्र का निरीक्षण किया। कार्यदायी संस्था को 30 जून तक कार्य पूर्ण करने के निर्देश दिए। कहा कि गो संरक्षण केंद्र पर अच्छी वॉल पेंटिंग की जानी चाहिए।
खट्टा प्रहलादपुर गांव में स्थित सेठ तारीफ सिंह जैन डिग्री कॉलेज में चौपाल लगाकर ग्रामीणों की समस्याएं सुनीं। उन्होंने कहा जो भी अधिकारी अपने कार्य के प्रति सतर्क नहीं है और कार्य की जिम्मेदारी के साथ निर्वहन नहीं कर रहे हैं उनके खिलाफ कड़ी कार्रवाई होगी। इस दौरान उन्होंने गांव के हैंडपंपों की समीक्षा की, शिक्षा विभाग को निर्देश दिए कि बच्चों को स्कूल चलो अभियान से जोड़ा जाए। जुलाई माह तक सभी व्यवस्थाएं पूर्ण कर ली जाएं, कोई भी बच्चा किताब से वंचित नहीं रहना चाहिए। जिला समाज कल्याण अधिकारी को पेंशन संबंधित गांव में कैंप लगाने के भी निर्देश दिए। मुख्यमंत्री सामूहिक विवाह योजना में जरूरतमंद लोगों को जोड़ा जाए। कृषि विभाग को मृदा स्वास्थ्य कार्ड के प्रति कैंप लगाने के निर्देश। जिला पूर्ति अधिकारी को निर्देश दिए कि गांव में कैंप लगवाएं और राशन कार्ड बांटे। सिंचाई विभाग के अधिशासी अभियंता को निर्देशित किया कि जिन नहरों में पानी नहीं आ रहा है, उनका मौके पर जाकर निरीक्षण करें और समस्या का समाधान करें।
डीएम पवन कुमार, एसपी शैलेश कुमार पांडेय, सीडीओ पीसी जायसवाल, एडीएम अनिल कुमार मिश्रा, सीएमओ डॉ. सुषमा चंद्रा, अधीक्षण अभियंता विद्युत रामवीर सिंह, एसडीएम खेकड़ा पुलकित गर्ग, कृषि उपनिदेशक प्रशांत कुमार आदि अधिकारी मौजूद रहे।
विकास कार्यों में शिथिलता नहीं होगी बर्दाश्त
बागपत। प्रमुख सचिव एवं जिले के प्रभारी अधिकारी टी वेंकटेश ने कलक्ट्रेट सभागार में समीक्षा बैठक की। अधिकारियों को आवश्यक निर्देश दिए । चेतावनी दी विकास कार्यों में किसी भी प्रकार की शिथिलता बर्दाश्त नहीं की जाएगी। शासन की मंशा के अनुरूप सभी अधिकारी कार्य करें। केंद्र राज्य सरकार द्वारा संचालित योजनाओं का लाभ समाज के अंतिम पात्र व्यक्ति तक अवश्य पहुंचाएं। जनपद बागपत में 19 निर्माण परियोजना के कार्य चल रहे हैं। अधिकारी अपने कार्य को पारदर्शिता के साथ भय मुक्त रूप से कार्य करें। प्रभारी अधिकारी ने कहा कि पांच साल से अधिक समय के जो राजस्व वाद हैं, उन्हें चिन्हित कर उनका तत्काल निस्तारण कराएं। उन्होंने कहा कि विद्युत निगम की समस्याओं का चार्ट बना कर अधिशासी अभियंता देखें कि किस प्रकार की शिकायत अधिक आ रही हैं। ऐसी शिकायतों का विशेष रूप से समाधान कराएं। ट्रांसफार्मर की गुणवत्ता के भी चेक करें।
महीने में लगाए एक कैंप, करें समस्या का समाधान
बागपत। प्रमुख सचिव एवं प्रभारी अधिकारी टी वेंकटेश ने कहा कि प्रत्येक तहसील में महीने में एक कृषि, स्वास्थ्य सोशल सेक्टर, राजस्व भूमि संबंधित कैंप अनिवार्य रूप से लगाया जाए। इससे विभाग के कार्य भी प्रभावित नहीं होंगे।
किसानों को पहुंचाएं योजना का लाभ
बागपत। प्रमुख सचिव ने कहा लेखपाल गांव में कैंप लगाकर प्रधानमंत्री किसान सम्मान निधि योजना के पात्रों जोड़ें। उन्होंने बताया कि 1382 किसानों के किश्त मिली है। शेष किसानों को योजना से लाभ पहुंचाने के लिए संबंधित अधिकारियों को निर्देशित कियाष
प्रमुख सचिव को शिकायती पत्र सौंपे
बागपत। प्रमुख सचिव को नया गांव हमीदाबाद निवासी अली शेर अहमद ने शिकायती पत्र सौंपा। स्वास्थ्य विभाग में लगे प्राइवेट वाहनों की जांच कराने की मांग की है। वहीं रालोद के मंडल महासचिव ओमबीर ढाका ने भी विभिन्न मांगों का ज्ञापन सौंपा है। नहरों में उचित पानी छोड़ा जाए, महिला अस्पताल और दिव्यांग प्रमाणपत्र की समस्या, गन्ने का बकाया भुगतान, ओवरलोड वाहन बंद, जिला स्तरीय अधिकारियों को जनपद निवास करने की मांग की है।
साफ-सफाई का लिया जायजा
बागपत। प्रमुख सचिव एवं जिले के प्रभारी अधिकारी टी वेंकटेश ने तहसील के निरीक्षण के दौरान भजन विहार कालोनी स्थित गली नंबर छह में अधिकारियों के साथ सफाई व्यवस्था का जायजा लिया। मोहल्ले में रहने वाले लोगों से साफ-सफाई की जानकारी ली। यहां उन्हें सफाई व्यवस्था दुरूस्त मिली। कॉलोनी के नागरिक सोहनवीर शर्मा से सफाई व्यवस्था की जानकारी ली।
बागपत जनपद में चांदीनगर थाना क्षेत्र के खैला गांव में पूर्व प्रधान के बेटे को घर से बाहर बुलाकर बाइक सवार दो हमलावरों ने गोली मार दी।
कांवड़ मार्ग पर 24 घंटे बिजली, कंट्रोल रूम पर नियुक्त किए अधिकारी
पुलिस ने बैटरी चोर गिरोह के दो सदस्यों को किया गिरफ्तार
बुढेडा में गोकशी की सूचना पर ग्रामीण भड़के, जाम लगाया
पुलिस ने गोकशी के आरोपी को किया गिरफ्तार
कांवड़ियों के लिए व्यवस्था सुचारू कराने में जुटे अफसर
शहीद स्थल पर दी क्रांतिकारियों को श्रद्धांजलि
कांवड़ मेले में बिजली कटौती नहीं होनी चाहिए : अनीता सी मेश्राम